Irek Zaripov

Irek Ajratovitsj Zaripov (russisk: Ирек Айратович Зарипов; født 27. mars 1983 i Sterlitamak) er en russisk funksjonshemmet skiskyter og langrennsløper. Han mistet begge beina etter en trafikkulykke i år 2000, og har vært på det russiske landslaget siden 2005. 

Han har siden 2010 også vært visepresident i det russiske handicapidrettsforbundet (Federation of Physical Culture and Sports of Russian handicaps). Han er gift og har et barn.

Karriere 
Zaripov deltok i skiskyting ved Paralympiske vinterleker 2006. Han kom på 7.-plass på 12,5 km og 4.-plass på 7,5 km. I langrenn kom han på 15.-plass på kortdistanse og 7.-plass på langdistanse. 

Han ble russisk mester på 5 km i 2009, og deltok i World Cup i 2009 der han kom på 2.-plass. 

Han representerte Russland i de paralympiske vinterlekene 2010 i Vancouver, der han fikk fire gullmedaljer og en sølvmedalje, i skiskyting og langrenn.

Ved Para-VM i skiskyting og langrenn i 2011 deltok han også i både skiskyting og langrenn. I langrenn fikk han bronse på sprinten, gull på 10 km fristil og sølv på 15 km klassisk. I skiskyting fikk han gull på 7,5 km og 12,5 km, og sølv på jaktstarten.

Referanser

Eksterne lenker 
 Profil på Vancouver 2010 (arkivert hos Wayback Machine)

Russiske handikappidrettsutøvere
Russiske skiskyttere
Paralympiske mestere for Russland
Verdensmestere i langrenn
Verdensmestere i skiskyting
Deltakere for Russland under Paralympiske vinterleker 2010
Skiskyttere under Paralympiske vinterleker 2010
Langrennsløpere under Paralympiske vinterleker 2010
Deltakere for Russland under Paralympiske vinterleker 2014
Langrennsløpere under Paralympiske vinterleker 2014